|  |
| --- |
| **ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ ΜΕΣΩ ΕΣΠΑ** |
| **Επιστημονικός Υπεύθυνος: Καθηγητής Καμπουρίδης Γεώργιος** |
| **Πρόσκληση εκδήλωσης ενδιαφέροντος για θέσεις Πρακτικής Άσκησης μέσω προγράμματος ΕΣΠΑ Μηνός Ιουλίου 2021 ακαδ. έτους 2020-2021** |
| **31 Μαΐου 2021** |

Το Τμήμα Μηχανολόγων Μηχανικών (πρώην Μηχανολόγων Μηχανικών ΤΕ του Πρώην ΤΕΙ Δυτικής Ελλάδας) του Πανεπιστημίου Πελοποννήσου στα πλαίσια της πράξης «Πρακτική Άσκηση Πανεπιστημίου Πελοποννήσου» MIS 5033384 που υλοποιείται από το Ε.Π. «Ανταγωνιστικότητα Επιχειρηματικότητα και Καινοτομία» και συγχρηματοδοτείται από την Ευρωπαϊκή Ένωση και Εθνικούς Πόρους, παρέχει τη δυνατότητα Πρακτικής Άσκησης με αμοιβή (η οποία είναι **υποχρεωτική** για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις κατά την περίοδο των αιτήσεων σύμφωνα με Βεβαίωση της Γραμματείας του Τμήματος.

Για το μήνα Ιούλιο 2021ακαδημαϊκού έτους **2020-21**, προβλέπεται αριθμός θέσεων συμμετοχής **ΕΙΚΟΣΙ (20)** φοιτητών/τριών στην Ελλάδα, σε ιδιωτικούς ή δημόσιους φορείς (έως 3 θέσεις) , υποχρεωτικής διάρκειας έξι (6) συνεχόμενων μηνών μέσα στο παρακάτω διάστημα:

|  |  |
| --- | --- |
| **Ημερομηνία Έναρξης Πρακτικής Άσκησης:**  | **01/07/2021** |
| **Ημερομηνία Λήξης Πρακτικής Άσκησης:**  | **31/12/2021** |

***Η μηνιαία αμοιβή κάθε ασκούμενου θα είναι συνολικά 580,80€/μήνα στο ιδιωτικό τομέα ή 445,97€/μήνα στο δημόσιο τομέα (269,89€/μήνα από την πράξη και 310,91€ από τον ιδιωτικό φορέα απασχόλησης ή 176,08€ από τον δημόσιο).******Οι ασφαλιστικές εισφορές των φοιτητών θα καταβάλλονται από την πράξη, μέσω του Ειδικού Λογαριασμού Κονδυλίων Έρευνας του Πανεπιστημίου Πελοποννήσου***

**ΚΡΙΤΗΡΙΑ ΕΠΙΛΟΓΗΣ**

Στην περίπτωση που ο αριθμός των αιτήσεων είναι μεγαλύτερος των διαθέσιμων θέσεων, η Επιτροπή τις αξιολογεί με κριτήρια:

Α) Το μέσο όρο της επίδοσης των αιτούντων φοιτητών στα δέκα (10) μαθήματα που έχουν επιτύχει την υψηλότερη βαθμολογία (κριτήριο αριστείας) και

Β) Τον αριθμό ECTS που αντιστοιχεί στα μαθήματα που έχουν ολοκληρώσει επιτυχώς (κριτήριο τελειόφοιτου).

Ο συνολικός αξιολογικός βαθμός γίνεται βάσει της σχέσης:

$$Βαθμός=\frac{Μ.Ο.\_{10}}{10}+\frac{ECTS}{210}$$

Η μέγιστη δυνατή βαθμολογία που μπορεί να επιτύχει ένας φοιτητής είναι 2.

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος ΕΣΠΑ να καταθέσουν:

1. **Βεβαίωση Προϋπόθεσης Πραγματοποίησης Πρακτικής Άσκησης** (Χορηγείται από τη Γραμματεία του Τμήματος ύστερα από σχετική αίτηση)
2. **Αίτηση α) Έναρξης και β) Χρηματοδότησης Φοιτητή στην Πρακτική Άσκηση** (επισυνάπτονται)
3. **Βεβαίωση αποδοχής απασχόλησης από τον εργοδότη,** σύμφωνα με το υπόδειγμα (επισυνάπτεται)

στη Γραμματεία του Τμήματος Σπουδών καθημερινά από **31/05/2021** **έως και τις 14/06/2021**.

Τα αποτελέσματα της επιλογής των φοιτητών θα αναρτηθούν **στις 15/06/2021** στον πίνακα ανακοινώσεων του Τμήματος, στον πίνακα ανακοινώσεων και στον ιστότοπο του Γραφείου Πρακτικής Άσκησης. Θα υπάρξει προθεσμία πέντε ημερών για τυχόν ενστάσεις, και στη συνέχεια θα ανακοινωθεί ο οριστικός πίνακας.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος Σπουδών

**και θα τοιχοκολληθεί:**

* στη Γραμματεία του Τμήματος
* στον πίνακα ανακοινώσεων του Γραφείου Πρακτικής Άσκησης

|  |
| --- |
| Ο Επιστημονικός Υπεύθυνος |
|  |
| Καμπουρίδης Γεώργιος |
| Καθηγητής |